
ANUNCIO
[bookmark: _GoBack]CONCELLO DE MARÍN
EXTRACTO DAS BASES REGULADORAS E CONVOCATORIA DAS AXUDAS ÁS ACTUACIÓNS DE REHABILITACIÓN A NIVEL DE BARRIO NO ENTORNO RESIDENCIAL DE REHABILITACIÓN PROGRAMADA DO “CASCO VELLO E BARRIO DA BANDA DO RÍO LAMEIRA” INCLUÍDAS NO PRTR-NEXTGENERATIONEU

BDNS (Identif.): 
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións ( http://www.pap.minhap.gob.es/bdnstrans/index ):

Primeiro.– Obxecto 
As presentes bases e convocatoria teñen por obxecto regular e iniciar o procedemento para participar no Programa de axuda ás actuacións de rehabilitación a nivel de Barrio previsto no Real Decreto 853/2021, do 5 de outubro, polo que se regulan os programas de axuda en materia de rehabilitación residencial e vivenda social do PRTR publicado no Boletín Oficial do Estado nº 239, do 6 de outubro e na Resolución do 8 de xullo de 2022 pola que se regula o procedemento para participar no Programa de axuda ás actuacións de rehabilitación a nivel de Barrio do PRTR financiado pola Unión Europea-NextGenerationEU e se abre o prazo de participación para a anualidade 2022 en aplicación do RD 853/2021 na Comunidade Autónoma de Galicia.
A finalidade é a de financiar aquelas obras nas que se obteña unha mellora determinada da eficiencia enerxética, especialmente na envolvente edificatoria dos edificios de tipoloxía residencial colectiva e unifamiliar incluídos dentro do ERRP do Concello de Marín. Quedan excluídas as vivendas sitas en edificios residenciais colectivos, podendo estas presentarse ás convocatorias do IGVS relacionadas co procedemento VI406E, financiadas tamén pola Unión Europea-NextGenerationEU.
A concesión das subvencións recollidas nestas bases tramitarase polo procedemento de concorrencia non competitiva, ata esgotar o crédito dispoñible previsto no Acordo Nº 28 de data 11.05.2023 para o ERRP do Concello de Marín, de acordo co sinalado no artigo 16 do Real decreto 853/2021, do 5 de outubro, e no artigo 19.2 da Lei 9/2007, do 13 de xuño, de subvencións de Galicia.

Segundo.- Persoas e entidades beneficiarias
Ao abeiro dos artigos 6 e 13 do RD 853/2021 poderán ser persoas destinatarias últimas destas
axudas as que asuman a responsabilidade da execución integral da área delimitada pola actuación. 
As persoas destinatarias últimas das axudas ou, de ser o caso, o axente ou xestor da rehabilitación que actúe por conta deles, destinarán o importe íntegro da axuda ao pagamento das correspondentes actuacións. Cando se trate de comunidades de persoas propietarias ou agrupacións de comunidades de persoas propietarias, esta regra resultará igualmente de aplicación, con independencia de que, tanto o seu importe, como o custo das obras, deba repercutirse nas persoas propietarias das vivendas e, se é o caso, dos locais comerciais ou predios doutros usos compatibles, de conformidade coas regras previstas na lexislación de propiedade horizontal.
Ao abeiro do artigo 31 do RD 853/2021 poderán ser beneficiarias das axudas:
a) As persoas propietarias ou usufrutuarias de vivendas unifamiliares illadas ou agrupadas en fila e de edificios existentes de tipoloxía residencial de vivenda colectiva, así como das súas vivendas, ben sexan persoas físicas ou ben persoas xurídicas de natureza privada.
b) As comunidades de persoas propietarias ou as agrupacións de comunidades de persoas propietarias constituídas conforme o disposto polo artigo 5 da Lei 49/1960, do 21 de xullo, sobre propiedade horizontal.
c) As persoas propietarias que, de forma agrupada, sexan propietarias de edificios que reúnan os requisitos establecidos polo artigo 396 do Código civil e non outorgasen o título constitutivo de propiedade horizontal, así como as comunidades de bens ou calquera outro tipo de unidade económica ou patrimonio separado que, mesmo carecendo de personalidade xurídica, poidan levar a cabo as actuacións que motivan a concesión da subvención.
d) As sociedades cooperativas compostas de forma agrupada por persoas propietarias de vivendas ou edificios que reúnan os requisitos establecidos no artigo 396 do Código civil, así como polas persoas propietarias que conforman comunidades de persoas propietarias ou agrupacións de comunidades de persoas propietarias constituídas conforme o disposto no artigo 5 da Lei 49/1960, do 21 de xullo, de propiedade horizontal, e por cooperativas en réxime de cesión de uso das súas vivendas.
e) As empresas arrendatarias ou concesionarias dos edificios, así como cooperativas que acrediten a dita condición, mediante contrato vixente, que lles outorgue a facultade expresa para acometer as obras de rehabilitación obxecto do programa.
Cando resulten beneficiarias persoas xurídicas de natureza privada, deberán declarar expresamente na solicitude que se encontran debidamente constituídas, conforme a normativa que lles resulte de aplicación.
Para que as entidades que carezan de personalidade xurídica propia sexan beneficiarias, coa excepción das comunidades de persoas propietarias, deberán facer constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe da subvención que se aplicará por cada un deles. Nestes casos, deberá nomearse unha persoa representante ou apoderada única da agrupación con poderes bastantes.
Non poderán obter a condición de persoas ou entidades beneficiarias aquelas que estean incursas nalgunha das causas previstas no artigo 13.2 da Lei 38/2003, do 17 de decembro, no artigo 10.2 da Lei 9/2007, do 13 de xuño, agás a da letra e) dos citados artigos, relativa á obriga de estar ao día no cumprimento das obrigas tributarias ou fronte á Seguridade Social. Non poderá procederse ao pagamento da axuda mentres non se acredite estar ao corrente do cumprimento das devanditas obrigas.
Cando a execución da actuación corresponda a varias persoas ou entidades beneficiarias, a axuda distribuirase en proporción ao custo e a responsabilidade asumido por cada unha.
Cando a persoa propietaria da vivenda e a persoa arrendataria dela acorden que esta última financie ao seu cargo as actuacións de rehabilitación que correspondan, a cambio do pagamento da renda, a persoa arrendataria poderá solicitar da comunidade de persoas propietarias ou, de ser o caso, da persoa propietaria única, a adopción do correspondente acordo que se require para solicitar estas axudas. Neste suposto, a persoa arrendataria poderá ter a consideración de beneficiaria.
No caso de que a persoa beneficiaria da axuda sexa unha persoa física ou xurídica de natureza privada que exerza actividades económicas ou comerciais, aplicarase o seguinte réxime en materia de axudas de Estado:
Cando a suma do importe das axudas concedidas nos últimos tres anos fiscais e da contía da axuda solicitada nesta convocatoria sexa inferior a 200.000 euros, aplicarase o disposto no Regulamento (UE) n° 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis.
Cando a suma do importe das axudas concedidas nos últimos tres años fiscais e da contía da axuda solicitada nesta convocatoria sexa igual ou superior aos 200.000 euros, aplicarase o disposto no Regulamento (UE) nº 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado, aplicando a exención correspondente ás axudas ao investimento destinadas a medidas de eficiencia enerxética regulada no artigo 38.
O sometemento a esta norma de exención comunitaria require o cumprimento das seguintes condicións:
1º. Que se exclúan como posibles beneficiarias as empresas en crise, de acordo coa definición do artigo 2.18 do dito Regulamento (UE) nº 651/2014, e as que teñan unha orde de recuperación pendente tras unha decisión da Comisión que declarase unha axuda ilegal e incompatible co mercado interior.
2º. Que a solicitude da axuda sexa anterior ao inicio das actuacións subvencionables, para cumprir o requisito de que a axuda teña efecto incentivador.
3º. Que a intensidade da axuda non supere as porcentaxes sinaladas no artigo 38 do devandito Regulamento 651/2014, isto é, o 35 % dos custos subvencionables, que pode incrementarse nun 10 % para as medianas empresas e nun 20 % para as pequenas empresas. Para determinar o cumprimento da intensidade máxima de axuda debe terse en conta o importe total das axudas estatais concedidas para os mesmos custos subvencionables.

Terceiro.– Bases reguladoras
As bases reguladoras das subvencións no ámbito de actuación denominado Entorno Residencial de Rehabilitación Programada (ERRP) Casco Vello e Barrio Banda do Río Lameira previstas nesta convocatoria foron aprobadas mediante Resolución de Alcaldía de data 10 de outubro de 2024.
En todo o non recollido nestas bases será de aplicación a seguinte normativa:
· Real Decreto 853/2021, do 5 de outubro, polo que se regulan os programas de axuda en materia de rehabilitación residencial e vivenda social do Plan de Recuperación, Transformación e Resiliencia
· Resolución do 8 de xullo de 2022 pola que se regula o procedemento para participar no Programa de axuda ás actuacións de rehabilitación a nivel de Barrio do PRTR
· Lei 38/2003, do 17 de novembro, xeral de subvencións, e o seu Regulamento, aprobado polo Real decreto 887/2006, do 21 de xullo
· Lei 9/2007, do 13 de xuño, de subvencións de Galicia, e o seu Regulamento, aprobado polo Decreto 11/2009, do 8 de xaneiro.
· Lei 39/2015, do 1 de outubro, do procedemento administrativo común das administracións públicas.
· Regulamento (UE) nº 2021/241 do Parlamento Europeo e do Consello, do 12 de febreiro de 2021, polo que se establece o Mecanismo de recuperación e resiliencia e demais disposicións relativas á execución e xestión do Plan de recuperación, transformación e resiliencia (PRTR) e do Mecanismo de recuperación e resiliencia (DOUE do 18 de febreiro)
Na falta do previsto nesta normativa, aplicaranse as normas de dereito administrativo, así como as normas de dereito privado ou outras de ámbito nacional ou europeo que poidan resultar aplicables.
Estas axudas estarán sometidas aos requisitos e límites establecidos no Regulamento (UE) n° 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis, e no Regulamento (UE) nº 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado, aplicándose a exención correspondente ás axudas ao investimento destinadas a medidas de eficiencia enerxética regulada no artigo 38.

Cuarto- Consignación orzamentaria
O importe das axudas imputaráse á anualidade 2022 segundo o establecido no Acordo Nº 28 de data 11.05.2023 asinado entre o Ministerio de Transportes, Mobilidade e Axenda Urbana, a Comunidade Autónoma e o Concello de Marín para o ERRP Casco Vello e Barrio Banda do Río Lameira. A concesión de axudas quedará condicionada á existencia de crédito axeitado e suficiente no momento da resolución da concesión. 
	ANUALIDADE
	MITMA/ NextGenerationEU
	Nº vivendas

	2022
	193.580,00 €
	28


A concesión das axudas que regulan estas bases estará limitada ás dispoñibilidades orzamentarias existentes, debendo someterse os correspondentes expedientes de gasto a fiscalización previa.
O programa de axudas ás actuacións de rehabilitación a nivel de barrio está financiado con fondos do Mecanismo de recuperación e resiliencia, establecido polo Regulamento (UE) nº 2021/241 do Parlamento Europeo e do Consello, do 12 de febreiro de 2021, ao estar incluído no Plan de recuperación, transformación e resiliencia, financiado pola Unión Europea-NextGenerationEU.

Quinto.- Prazo de presentación das solicitudes
O prazo de presentación de solicitudes será ata o 30 de novembro de 2024, a contar dende o día seguinte ao da publicación deste extracto no BOP.

O Concelleiro delegado da Área de Urbanismo
(por delegación da Alcaldía do 20.06.2023 publicada no BOP nº 126 do 30.06.2023)
Manuel Santos Costa
(Documento datado e asinado dixitalmente ao pe)

